Like

Like oli keskaegne Eestimaa vasallisuguvõsa, mis on nime saanud Liikva küla järgi. 

Suguvõsa põhikodu asus Liikva külas, millest osa 1312. aastal läks Bremenite kätte. 1379. aastal nimetatakse Likede eluaset vanaks (endiseks) mõisakohaks (antiqua curia in villa Like) ja see kuulus Lechtise perekonnale. Kindlad teated Likedest lõpevad 1389. aastaga, allikais 1482. ja
1524. aastal esinevad samanimelised (Like, Lyecke) võib-olla enam ei kuulunud sellesse perekonda.

Suguvõsast on teada järgmised isikud:
Hinrick Like(s), kes  esindas 1343. aastal Eestimaad Stockholmis rahu sõlmimisel Rootsiga ja majaomanikke TallinnasSulev Vahtre Kuningamehed ja Jüriöö ülestõus. Vikerkaar nr 4 1993, lk 54-55. 

 Conradus de Like, majaomanik Tallinnas (1324)
 Hinricus iunior ("Hinricus de Like junior in estonica lingwa Pesentacke"), abielus Elisabethiga, maja ja poe omanik Tallinnas, Kangele küla pandiomanik (1333–1359)
 Johannes, vasall, Tallinna komtuuri kaasistuja, Niguliste koguduse liige (1341–1389)
 Hinricus, majaomanik Tallinnas (1341–1374)
 poeg (1341)
 poeg (1341)
 Lutghard, vasall Hinricus de Norttoni ja raehärra Remboldus de Lenepe abikaasa (1322–1385)
 N. N.
 Hinricus, majaomanik, kannupoiss, rüütelkonna saadik Rootsis 1343 (1323–1364)
 Jacobus
 Hinricus
 tütar

Jacobus Lyecke van Revell ja Jakob Like, Pirital, (1482) ei kuulu vist siia.
 Viited 

 Kirjandus 
Paul Johansen. Die Estlandliste des Liber Census Daniae. Reval, Kopenhagen 1933. S. 875. 

Kategooria:Eestimaa aadlisuguvõsad
Kategooria:Taani valitsusaeg Eestis